Reizināšana

Reizināšana ir viena no četrām aritmētikas pamatdarbībām. Tā atbilst atkārtotai saskaitīšanai. Reizināšanas pretējā darbība ir dalīšana. Lielumi, kas tiek reizināti, tiek saukti par reizinātājiem, bet rezultāts — par reizinājumu. Skaitļa a reizināšana ar naturālu skaitli n atbilst atkārtotai saskaitīšanai:
.

Reizināšanas darbību ne vienmēr pieraksta, izmantojot simbolu "×". Izmanto arī punktu (·) un zvaigznīti (*). Ja tiek reizināti lielumi, no kuriem vismaz viens ir apzīmēts ar burtu, tad reizināšanas zīmi starp tiem var nelikt. Piemēri:
, .

Īpašības 
Reizināšanai piemīt komutatīvā, asociatīvā un distributīvā īpašība:

 komutatīvā īpašība: reizinātājus mainot vietām, reizinājums nemainās
 
 asociatīvā īpašība: reizināšanas izpildes secībai nav nozīmes
 
 distributīvā īpašība: jebkura skaitļa reizinājums ar summu ir vienāds ar atsevišķu saskaitāmo un šī skaitļa reizinājumu summu

Reizināšana ar 0 un 1 
Īpaši vienkārša ir reizināšana ar skaitļiem 0 un 1:

 vienības elements: jebkuru skaitli reizinot ar 1, rezultāts vienmēr būs vienāds ar doto skaitli
 
 nulles elements: jebkuru skaitli reizinot ar 0, reizinājums vienmēr būs vienāds ar nulli

Daļskaitļu reizināšana 
Daļskaitļus reizina, reizinot to skaitītājus un saucējus:

.

Skatīt arī 
 Dalīšana
 Dekarta reizinājums
 Kāpināšana
 Saīsinātās reizināšanas formulas

Aritmētika